b'\n_START_ARTICLE_\nS\xc3\xb8ren Palsh\xc3\xb8j\n_START_PARAGRAPH_\nS\xc3\xb8ren Palsh\xc3\xb8j (f\xc3\xb8dt 21. februar 1979 i Brande) er en dansk elitel\xc3\xb8ber som hovedsagligt konkurrerer p\xc3\xa5 halvmaraton- og helmaratondistancen. Han har l\xc3\xb8bet for Herning L\xc3\xb8beklub i hele sin karriere. Inden han startede i denne l\xc3\xb8beklub havde han l\xc3\xb8bet meget i Brande, hvor han er f\xc3\xb8dt og opvokset. Han var gennem hele 2006 og starten af 2007 meget skadet. Han er kendt for altid at l\xc3\xb8be med solbriller._NEWLINE_Palsh\xc3\xb8jvandt i 2005 DM p\xc3\xa5 halvmaratondistancen i Kongens Lyngby s\xc3\xa5vel som p\xc3\xa5 maratondistancen ved H.C. Andersen Marathon i Odense i tiden 2:23.53 minutter. Maratontitlen genvandt han i Odense i 2007 med ny PR ved H. C. Andersen maratonl\xc3\xb8bet i tiden 2:21:59. Han var i 2006 en del af det Herning L\xc3\xb8beklub-mandskab, der blev nr. 5 ved Europacuppen for klubhold (halvmaraton)._NEWLINE_Ved 1. runde af Etape Bornholm 2007 endte han som den bedste dansker p\xc3\xa5 10km turen i tiden 30.29 min, blot 37 sekunder efter den vindende Kenyaner og 8 sekunder foran holdkammeraten Jesper Faurschou , som kort tid forinden l\xc3\xb8b 29.50 min. Tiden var ligeledes ny personlig rekord.'